Barclay de Tolly (suguvõsa)

**Barclay de Tolly** (vene keeles *Барклай де Толли*) on šoti päritolu aadlisuguvõsa.

## Ajalugu
Barclayde suguvõsa esimene liige Peter Barclay lahkus usulise tagakiusamise pärast Šotimaalt ning asus elama Saksamaale/Preisimaale ja sealt Kuramaale.

Suguvõsa oli kantud 1741. aastal Saaremaa rüütelkonna aadlimatriklisse nr 106 all ja 1814. aastal Eestimaa rüütelkonna aadlimatriklisse nr 146 all ning 1839. aastal  Eestimaa rüütelkonna aadlimatriklisse nr 329 all.

Michael Andreas Barclay de Tolly ülendati 1813. aastal Vene krahviks ja 1815. aastal vürstiks.

## Suguvõsa liikmeid
Barclay de Tolly sugupuu, mille esitamiseks on kasutatud de Villiers/Pama süsteemi (en)
*A Peter Barclay († 1661 Rostock), asus elama Kuramaale 
**B Johann Stephan Barclay de Tolly  (1634/38 Rostock – 1694 Riia), jurist, Riia linnakodanik (1664), Riia rae bürgermeister
***C William Stephan Barclay de Tolly (1675–1735), jurist, kaupmees Riias, Riia Suurgildi vanem, Riia raehärra
****D1 Johann Wilhelm Barclay de Tolly (1720–1762), kaupmees Riias, Riia Suurgildi vanem
*****E August Wilhelm von Barclay de Tolly  (1752–1826), Riia Suurgildi vanem, Riia raehärra, Riia bürgermeister, Rae eesistuja, Riia linnakonsistooriumi ja koolikolleegiumi president. Aadeldatud 1792. aastal Saksa-Rooma keisri poolt
******F August von  Barclay de Tolly (1785–1856), kaupmees Riias, Riia Suurgildi vanem
*******G1 Eduard Barclay de Tolly (1824–1883), jurist, kirjanik
*******G2 Eugen von Barclay de Tolly (1833–1893), jurist, Riia raehärra ja foogtikohtu ülemfoogt, 1882–1889 Riia bürgermeister
****D2 Weinhold Gotthard (1726–1781),  Venemaa keisririigi  sõjaväelane (porutšik), Paju mõisnik ja Laiksaare mõisa rentnik 
*****E1 Erich Johann Barclay de Tolly (1759–1819), Venemaa keisririigi sõjaväelane (insener-kindralmajor) (vene k. *[[:ru:Барклай де Толли, Иван Богданович|Барклай де Толли, Иван Богданович]]*)
******F parun Andreas Otto Heinrich Johann Barclay de Tolly (1787–1847), Venemaa keisririigi diplomaat
*****E2 Axel Heinrich Barclay de Tolly (sündinud 1758), Venemaa keisririigi sõjaväelane (suurtükiväemajor)
*****E3 vürst Michael Andreas Barclay de Tolly (1761–1818), Venemaa keisririigi sõjaväelane (kindralfeldmarssal) ja Venemaa keisririigi sõjaminister 1815. aastal, krahv (1813), vürst (1815) 
******F vürst Ernest Barclay de Tolly (1798–1871),  Venemaa keisririigi  sõjaväelane (polkovnik)
*****E4 Christine (1770–1865), abielus Magnus von Lüdersiga 
******F Christine von Lüders (1803–1887), abiellus William von Weymarniga (1793–1846) 
*******G vürst Alexander Magnus Friedrich Barclay de Tolly-Weymarn (1824–1905), Venemaa keisririigi sõjaväelane, vürst (1872)
********H Ludwig Barclay de Tolly-Weymarn (1859–1903), Venemaa keisririigi sõjaväelane (polkovnik), Pariisi saatkonna atašee, Peterhofi kreisiaadlimarssal
*********I Nikolai Barclay de Tolly-Weymarn (1892–1964)

## Vaata ka
*Eesti šotlased
## Viited

## Kirjandus
*Frobeen, Jakob Gottfried: Rigasche Biographieen nebst einigen Familien-Nachrichten, 3. Bd 1856-1879, Riga 1881-1884, 

## Välislingid

*Väljavõte Eestimaa rüütelkonna genealoogilisest käsiraamatust (Barclay de Tolly-Weymarn), Stackelberg, Otto Magnus von: Genealogisches Handbuch der estländischen Ritterschaft, Bd.: 3, Görlitz, 1930
*Väljavõte Saaremaa rüütelkonna genealoogilisest käsiraamatust (Barclay de Tolly-Weymarn), Essen, Nicolai von: Genealogisches Handbuch der Oeselschen Ritterschaft